b'\n_START_ARTICLE_\nBotby grundskola\n_START_SECTION_\nHistoria ja edelt\xc3\xa4j\xc3\xa4t\n_START_PARAGRAPH_\nVuonna 1973 muodostettiin \xc3\x96stra svenska l\xc3\xa4r\xc3\xb6verket yhdist\xc3\xa4m\xc3\xa4ll\xc3\xa4 kaksi vanhaa ruotsinkielist\xc3\xa4 yksityist\xc3\xa4 oppikoulua: Br\xc3\xa4nd\xc3\xb6 svenska samskolan (per. 1920) ja Botby svenska samskolan (per. 1879 nimell\xc3\xa4 Privata svenska fruntimmersskolan i Helsingfors, Vartiokyl\xc3\xa4ss\xc3\xa4 vuodesta 1963). Lukioluokat j\xc3\xa4iv\xc3\xa4t ensin mainitun tiloihin Kulosaareen (nyk. Br\xc3\xa4nd\xc3\xb6 gymnasium) ja keskikoululuokat viimeksi mainitun 1966 valmistuneeseen rakennukseen Vartiokyl\xc3\xa4\xc3\xa4n (Botby h\xc3\xb6gstadieskola). Koulu kunnallistettiin peruskoulu-uudistuksen yhteydess\xc3\xa4 syksyll\xc3\xa4 1977 ja jaettiin erillisiksi lukioksi ja yl\xc3\xa4asteeksi. 1.8.2011 Botby h\xc3\xb6gstadieskola yhdistettiin sen vieress\xc3\xa4 toimineen ala-asteen Blom\xc3\xa4ngens l\xc3\xa5gstadieskolan kanssa Botby grundskolaksi.'